
HOTĂRÂREA NR. 390

Consiliul Local al Municipiului Craiova, întrunit în şedinţa ordinară din data de 30.09.2009.

Având în vedere raportul nr. 115515/2009 întocmit de Serviciul Imagine, Relaţii Internaţionale, Purtător de Cuvânt şi Redacţie Ziar prin care se propune aprobarea Programului “Zilelor Municipiului Craiova”, ediţia a - XIII - a, care se vor desfăşura în perioada 23-26 octombrie 2009 şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;
 În temeiul art.36  alin.2 lit.b coroborat cu alin.4 lit.a, alin.2 lit.d coroborat cu alin.6 lit.a pct.4, art.45 alin.2 lit.a şi art.61 alin.2 din Legea nr.215/2001, republicată, privind administraţia publică locală.

HOTĂRĂŞTE:

Art.1. Se aprobă Programul “ZILELE MUNICIPIULUI CRAIOVA”, ediţia a – XIII - a, care se vor desfăşura în perioada 23-26 octombrie 2009, conform anexei care face parte integrantă din prezenta hotărâre, şi suportarea cheltuielilor ocazionate de această manifestare în limita sumelor alocate din bugetul local.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară şi Serviciul Imagine, Relaţii Internaţionale, Purtător de Cuvânt şi Redacţie Ziar vor aduce la îndeplinire prevederile prezentei hotărâri.

